title: Odluka Vijeća (ZVSP) 2015/1863 od 18. listopada 2015. o izmjeni Odluke 2010/413/ZVSP o mjerama ograničavanja protiv Irana

text:
               18.10.2015

               HR

               Službeni list Europske unije

               L 274/174

         ODLUKA VIJEĆA (ZVSP) 2015/1863
   od 18. listopada 2015.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1) o mjerama ograničavanja protiv Irana.

               (2)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika Unije za vanjske poslove i sigurnosnu politiku („Visoki predstavnik”), postigle su 24. studenoga 2013. dogovor s Iranom o Zajedničkom akcijskom planu kojim se utvrđuje pristup za postizanje dugoročnog sveobuhvatnog rješenja iranskog nuklearnog pitanja. Dogovoreno je da bi proces koji vodi do tog sveobuhvatnog rješenja uključivao, kao prvi korak, početne zajednički usuglašene mjere koje obje strane trebaju poduzeti u trajanju od šest mjeseci, uz mogućnost produljenja uzajamnom suglasnošću.

               (3)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika, su 2. travnja 2015. s Iranom dogovorile glavne parametre Zajedničkog sveobuhvatnog akcijskog plana (ZSAP).

               (4)

               Kina, Francuska, Njemačka, Ruska Federacija, Ujedinjena Kraljevina i Sjedinjene Američke Države, uz potporu Visokog predstavnika, postigle su 14. srpnja 2015. dogovor s Iranom o dugoročnom sveobuhvatnom rješenju iranskog nuklearnog pitanja. Potpuna provedba ZSAP-a osigurat će isključivo mirnodopsku narav iranskog nuklearnog programa i omogućiti sveobuhvatno ukidanje svih sankcija u vezi s nuklearnim pitanjem.

               (5)

               Vijeće sigurnosti Ujedinjenih naroda donijelo je 20. srpnja 2015. Rezoluciju (RVSUN) 2231 (2015) o potpori ZSAP-u, odlučno pozivajući na njegovu potpunu provedbu u skladu s rasporedom utvrđenim u ZSAP-u i omogućujući poduzimanje djelovanja u skladu sa ZSAP-om.

               (6)

               Vijeće je 20. srpnja 2015. pozdravilo i potvrdilo ZSAP te se obvezalo poštovati njegove uvjete i slijediti dogovoreni provedbeni plan. Vijeće je također u potpunosti podržalo RVSUN 2231 (2015).

               (7)

               Vijeće nadalje ponovno ističe da će djelovanja i obveze Unije u okviru ZSAP-a povezane s ukidanjem sankcija biti provedene u skladu s vremenskim okvirom i detaljnim aranžmanima utvrđenima u ZSAP-u te da bi ukidanje gospodarskih i financijskih sankcija počelo proizvoditi učinke nakon što Međunarodna agencija za atomsku energiju (IAEA) potvrdi da je Iran proveo svoje obveze u vezi s nuklearnim pitanjem kako je navedeno u ZSAP-u.

               (8)

               Vijeće je primilo na znanje da su odredbe u okviru Zajedničkog akcijskog plana dogovorenog u Ženevi 2013. produljene za daljnjih šest mjeseci kako bi se obuhvatilo razdoblje dok IAEA ne potvrdi da je Iran poduzeo ta djelovanja.

               (9)

               Obveza ukidanja svih sankcija Unije u vezi s nuklearnim pitanjem u skladu sa ZSAP-om ne dovodi u pitanje mehanizam rješavanja sporova utvrđen u ZSAP-u i ponovno uvođenje sankcija Unije u slučaju da Iran u znatnoj mjeri ne bude izvršavao svoje obveze u okviru ZSAP-a.

               (10)

               U slučaju ponovnog uvođenja sankcija Unije osigurat će se odgovarajuća zaštita za izvršavanje ugovora koji su sklopljeni u skladu sa ZSAP-om u vrijeme dok je ukidanje sankcija bilo na snazi, na način koji je sukladan s odredbama koje su se primjenjivale u vrijeme kada su sankcije prvotno nametnute.

               (11)

               RVSUN-om 2231 (2015) predviđa se da, nakon što IAEA potvrdi provedbu obveza Irana u vezi s nuklearnim pitanjem kako je navedeno u ZSAP-u, treba ukinuti odredbe RVSUN-a 1696 (2006), 1737 (2006), 1747 (2007), 1803 (2008), 1835 (2008), 1929 (2010) i 2224 (2015).

               (12)

               RVSUN-om 2231 (2015) nadalje se predviđa da države trebaju djelovati u skladu s odgovarajućim odredbama koje se nalaze u izjavi Kine, Francuske, Njemačke, Ruske Federacije, Ujedinjene Kraljevine, Sjedinjenih Američkih Država i Europske unije od 14. srpnja 2015., priloženoj kao Prilog B RVSUN-u 2231 (2015), čiji je cilj promicanje transparentnosti i stvaranje ozračja pogodnog za potpunu provedbu ZSAP-a.

               (13)

               Odgovarajuće odredbe koje se nalaze u izjavi od 14. srpnja 2015. uključuju mehanizam za preispitivanje te se njima predviđaju odluke o prijenosima u Iran ili o aktivnostima s Iranom u vezi s nuklearnim pitanjem, ograničenjima u vezi s oružjem te balističkim projektilima, kao i o mjerama zabrane izdavanja viza i zamrzavanja sredstava koje se primjenjuju na određene osobe i subjekte.

               (14)

               U skladu sa ZSAP-om države članice trebale bi obustaviti provedbu svih gospodarskih i financijskih sankcija Unije u vezi s nuklearnim pitanjem istodobno s provedbom dogovorenih mjera u vezi s nuklearnim pitanjem od strane Irana koju je potvrdila IAEA.

               (15)

               Osim toga, države članice trebale bi na isti datum uvesti sustav odobrenja za preispitivanje i odlučivanje o prijenosima u Iran ili o aktivnostima s Iranom u vezi s nuklearnim pitanjem koji nisu obuhvaćeni RVSUN-om 2231 (2015), u potpunoj usklađenosti sa ZSAP-om.

               (16)

               U skladu sa ZSAP-om osnovat će se Zajednička komisija sastavljena od predstavnika Irana i Kine, Francuske, Njemačke, Ruske Federacije, Ujedinjene Kraljevine i Sjedinjenih Država, kao i Visokog predstavnika, za praćenje provedbe ZSAP-a te će ona izvršavati funkcije predviđene u ZSAP-u.

               (17)

               Potrebno je daljnje djelovanje Unije radi provedbe određenih mjera predviđenih u ovoj Odluci.

               (18)

               Odluku 2010/413/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2010/413/ZVSP mijenja se kako slijedi:

               1.

               U članku 1., stavak 2. zamjenjuje se sljedećim:
               „2.   Zabrana iz stavka 1. ne primjenjuje se na izravan ili neizravan prijenos u Iran ili za korištenje u Iranu ili u korist Irana preko državnih područja država članica predmeta iz stavka 2. točke (c), podstavka 1. Priloga B RVSUN-u 2231 (2015) za lakovodne reaktore.”.

               2.

               U članku 15., stavci 1., 2., 5. i 6. zamjenjuju se sljedećima:
               „1.   Države članice u skladu sa svojim nacionalnim ovlastima i zakonodavstvom te s međunarodnim pravom, osobito pomorskim pravom i mjerodavnim međunarodnim sporazumima o civilnom zrakoplovstvu, pregledavaju sav teret prema Iranu i iz Irana na svojim državnim područjima, uključujući morske i zračne luke ako imaju informacije koje pružaju osnovanu sumnju da teret sadrži predmete čija se opskrba, prodaja, prijenos ili izvoz provodi u suprotnosti s ovom Odlukom.
               2.   Države članice, u skladu s međunarodnim pravom, osobito pomorskim pravom, mogu zahtijevati preglede plovila na otvorenom moru, uz suglasnost države zastave ako imaju informacije koje im pružaju osnovanu sumnju da plovila prenose predmete čija se opskrba, prodaja, prijenos ili izvoz provodi u suprotnosti s ovom Odlukom.
               5.   U slučajevima kada se obavlja pregled iz stavka 1. ili 2. države članice zapljenjuju i odlažu na otpad (tako da na primjer uništavaju, čine neupotrebljivim, skladište ili šalju u državu koja nije država porijekla ili odredišna država radi odlaganja na otpad) predmete čija se opskrba, prodaja, prijenos ili izvoz provodi u suprotnosti s ovom Odlukom. Takva zapljena i odlaganje na otpad provodi se na trošak uvoznika ili, ako nije moguće od uvoznika naplatiti te troškove, oni se mogu, u skladu s nacionalnim zakonodavstvom, naplatiti od bilo koje druge fizičke osobe ili subjekta odgovornog za pokušaj nezakonite opskrbe, prodaje, prijenosa ili izvoza.
               6.   Zabranjuje se pružanje usluga, od strane državljana država članica ili s državnog područja pod nadležnošću država članica, opskrbljivanja brodova i plovila ili pružanje drugih usluga brodovima i plovilima koji su u vlasništvu Irana ili pod ugovorom s Iranom, uključujući iznajmljena plovila ako imaju informacije koje pružaju osnovanu sumnju da plovila prenose predmete čija se opskrba, prodaja, prijenos ili izvoz provodi u suprotnosti s ovom Odlukom, osim ako je pružanje takvih usluga potrebno u humanitarne svrhe ili ako je teret pregledan te, prema potrebi, zaplijenjen i odložen na otpad u skladu sa stavcima 1., 2. i 5.”.

               3.

               Članak 18. zamjenjuje se sljedećim:
               „Zabranjuje se pružanje tehničkih usluga i usluga održavanja od strane državljana država članica ili s državnih područja država članica iranskim teretnim zrakoplovima ako imaju informacije koje pružaju osnovanu sumnju da teretni zrakoplovi prenose predmete čija se opskrba, prodaja, prijenos ili izvoz provodi u suprotnosti ovom Odlukom, osim ako je pružanje takvih usluga potrebno u humanitarne i sigurnosne svrhe ili dok teret ne bude pregledan te, prema potrebi, zaplijenjen i odložen na otpad u skladu s člankom 15. stavcima 1. i 5.”.

               4.

               U članak 19. stavak 1. dodaju se sljedeće točke:

                           „(d)

                           drugih osoba koje je na popis uvrstilo Vijeće sigurnosti kao osobe koje su sudjelovale u iranskim osjetljivim aktivnostima širenja nuklearnog oružja koje su u suprotnosti s obvezama Irana u Zajedničkom sveobuhvatnom akcijskom planu (ZSAP) ili u razvoju sustava ispaljivanja nuklearnog oružja, bile izravno povezane s njima ili im pružale potporu, među ostalim sudjelovanjem u opskrbi zabranjenim predmetima, robom, opremom, materijalima i tehnologijom utvrđenima u izjavi priloženoj Prilogu B RVSUN-u 2231 (2015); koje su pomagale fizičkim osobama ili subjektima uvrštenima na popis u izbjegavanju ZSAP-a ili RVSUN-a 2231 (2015) ili u djelovanju koje nije u skladu sa ZSAP-om ili RVSUN-om 2231 (2015); koje su djelovale u ime fizičkih osoba ili subjekata uvrštenih na popis, kako su navedeni u Prilogu III., ili prema njihovim uputama.

                           (e)

                           drugih osoba koje nisu obuhvaćene Prilogom III., a koje su sudjelovale u iranskim osjetljivim aktivnostima širenja nuklearnog oružja koje su u suprotnosti s obvezama Irana u ZSAP-u ili u razvoju sustava ispaljivanja nuklearnog oružja, bile izravno povezane s njima ili im pružale potporu, među ostalim sudjelovanjem u opskrbi zabranjenim predmetima, robom, opremom, materijalima i tehnologijom utvrđenima u izjavi priloženoj Prilogu B RVSUN-u 2231 (2015) ili u ovoj Odluci; koje su pomagale fizičkim osobama ili subjektima uvrštenima na popis u izbjegavanju ZSAP-a, RVSUN-a 2231 (2015) ili ove Odluke ili u djelovanju koje nije u skladu sa ZSAP-om, RVSUN-om 2231 (2015) ili ovom Odlukom; koje su djelovale u ime fizičkih osoba ili subjekata uvrštenih na popis, kako su navedeni u Prilogu IV., ili prema njihovim uputama.”.

               5.

               U članku 19., stavak 2. zamjenjuje se sljedećim:
               „2.   Zabrana iz stavka 1. ovog članka ne primjenjuje se na provoz preko državnih područja država članica u svrhu aktivnosti izravno povezanih s predmetima iz stavka 2. točke (c), podstavka 1. Priloga B RVSUN-u 2231 (2015) za lakovodne reaktore.”.

               6.

               U članku 19. stavku 7., točka ii. zamjenjuje se sljedećim:

                           „.ii.

                           promicanje ciljeva iz RVSUN-a 2231 (2015), uključujući u slučaju kada se primjenjuje članak XV. Statuta IAEA-e;”.

               7.

               U članku 19., stavci 9. i 10. zamjenjuju se sljedećim:
               „9.   U slučajevima kada u skladu sa stavcima 4., 5. i 7. država članica odobri ulazak na svoje državno područje ili provoz preko svojeg državnog područja osobama uvrštenima na popise iz Priloga I., II.,III. ili IV., odobrenje je ograničeno na svrhu za koju je dano i na osobe na koje se odnosi.
               10.   Država članica koja želi dozvoliti izuzeće iz stavka 7. točaka i. i ii. podnosi predložena odobrenja Vijeću sigurnosti radi odobravanja.”.

               8.

               U članak 20. stavak 1. dodaje se sljedeća točka:

                           „(d)

                           drugih osoba i subjekata koje je Vijeće sigurnosti uvrstilo na popis kao one koji su sudjelovali u iranskim osjetljivim aktivnosti širenja nuklearnog oružja koje su u suprotnosti s obvezama Irana u ZSAP-u ili u razvoju sustava ispaljivanja nuklearnog oružja, bili izravno povezani s njima ili im pružali potporu, među ostalim sudjelovanjem u opskrbi zabranjenim predmetima, robom, opremom, materijalima i tehnologijom utvrđenima u izjavi priloženoj Prilogu B RVSUN-u 2231 (2015); koji su pomagali fizičkim osobama ili subjektima uvrštenima na popis u izbjegavanju ZSAP-a ili RVSUN-a 2231 (2015) ili djelovanju koje nije u skladu sa ZSAP-om ili RVSUN-om 2231 (2015); koji su djelovali u ime fizičkih osoba ili subjekata uvrštenih na popis ili prema njihovim uputama ili su bili u vlasništvu fizičkih osoba ili subjekata uvrštenih na popis, kako su navedeni u Prilogu III., ili pod njihovom kontrolom.

                           (e)

                           drugih osoba i subjekata koji nisu obuhvaćeni Prilogom III., a koji su sudjelovali u iranskim osjetljivim aktivnostima širenja nuklearnog oružja koje su u suprotnosti s obvezama Irana u ZSAP-u ili u razvoju sustava ispaljivanja nuklearnog oružja, bili izravno povezani s njima ili im pružali potporu, među ostalim sudjelovanjem u opskrbi zabranjenim predmetima, robom, opremom, materijalima i tehnologijom utvrđenima u izjavi priloženoj Prilogu B RVSUN-u 2231 (2015) ili u ovoj Odluci; koji su pomagali fizičkim osobama ili subjektima uvrštenima na popis u izbjegavanju ZSAP-a, RVSUN-a 2231 (2015) ili ove Odluke ili djelovanju koje nije u skladu sa ZSAP-om, RVSUN-om 2231 (2015) ili ovom Odlukom; koji su djelovali u ime fizičkih osoba ili subjekata uvrštenih na popis ili prema njihovim uputama ili su bili u vlasništvu fizičkih osoba ili subjekata uvrštenih na popis, kako su navedeni u Prilogu IV., ili pod njihovom kontrolom.”.

               9.

               U članku 20. stavku 3., završni tekst zamjenjuje se sljedećim:
               „nakon što dotična država članica obavijesti Vijeće sigurnosti o namjeri da dozvoli, ako je potrebno, pristup takvim sredstvima i gospodarskim izvorima te ako Vijeće sigurnosti ne donese negativnu odluku u roku od pet radnih dana od dana obavijesti.”.

               10.

               U članku 20., stavak 4. zamjenjuje se sljedećim:
               „4.   Mogu se također dozvoliti izuzeća za financijska sredstva i gospodarske izvore koji su:

                           (a)

                           potrebni za izvanredne troškove, nakon što dotična država članica obavijesti Vijeće sigurnosti te ono to odobri;

                           (b)

                           predmetom založnog prava ili odluke u sudskom, upravnom ili arbitražnom postupku te se u tom slučaju financijska sredstva i gospodarski izvori mogu koristiti za izvršavanje tog založnog prava ili odluke, pod uvjetom da je založno pravo nastalo ili odluka donesena prije datuma RVSUN-a 1737 (2006), te da nisu u korist osobe ili subjekta iz stavka 1. ovog članka, nakon što dotična država članica obavijesti Vijeće sigurnosti;

                           (c)

                           potrebni za aktivnosti izravno povezane s predmetima utvrđenima u stavku 2. točki (c), podstavku 1. Priloga B RVSUN-u 2231 (2015) za lakovodne reaktore.

                           (d)

                           potrebni za projekte civilne nuklearne suradnje opisane u Prilogu III. ZSAP-u, nakon što dotična država članica obavijesti Vijeće sigurnosti te ono to odobri;

                           (e)

                           potrebni za aktivnosti izravno povezane s predmetima utvrđenima u člancima 26.c i 26.d ili s bilo kojom drugom aktivnosti nužnom za provedbu ZSAP-a, nakon što dotična država članica obavijesti Vijeće sigurnosti te ono to odobri.”.

               11.

               U članku 20., stavak 6. zamjenjuje se sljedećim:
               „6.   Stavkom 1. ne sprječavaju se osobe ili subjekti uvršteni na popis da izvrše dugovana plaćanja u skladu s ugovorom sklopljenim prije uvrštenja na popis takve osobe ili subjekta, pod uvjetom da mjerodavna država članica utvrdi da:

                           (a)

                           se ugovor ne odnosi ni na jedan od zabranjenih predmeta, materijala, opreme, robe, tehnologija, pomoći, obuke, financijske pomoći, ulaganja, posredništva ili usluga iz ove Odluke;

                           (b)

                           osoba ili subjekt iz stavka 1. nisu izravno ni neizravno primili plaćanje;

                     a nakon obavijesti mjerodavne države članice Vijeću sigurnosti o namjeri izvršavanja ili primanja takvog plaćanja ili odobravanja, prema potrebi, odmrzavanja financijskih sredstava ili gospodarskih izvora u tu svrhu, 10 radnih dana prije takvog odobrenja.”.

               12.

               Članak 22. zamjenjuje se sljedećim:
               „Nikakva potraživanja, među ostalim s naslova naknade štete ili druga potraživanja takve vrste, kao što je prijeboj ili potraživanja s naslova jamstva u vezi s bilo kojim ugovorom ili transakcijom čije je izvršenje izravno ili neizravno, u cijelosti ili djelomično, onemogućeno mjerama uvedenima u skladu s RVSUN-ima 1737 (2006), 1747 (2007), 1803 (2008), 1929 (2010), 2231 (2015), uključujući mjere Unije ili bilo koje države članice u skladu ili u vezi s provedbom relevantnih odluka Vijeća sigurnosti ili mjera obuhvaćenih ovom Odlukom ili onako kako se tim odlukama ili mjerama zahtijeva, nisu dozvoljena osobama ili subjektima uvrštenima na popis iz priloga I., II., III. ili IV. ili bilo kojim drugim osobama ili subjektima u Iranu, uključujući Vladu Irana ili bilo koju osobu ili subjekt koji imaju potraživanja preko takve osobe ili subjekta ili u njihovu korist.”.

               13.

               Članak 23. zamjenjuje se sljedećim:
               „1.   Vijeće provodi izmjene priloga I. i III. na temelju odluka Vijeća sigurnosti.
               2.   Na prijedlog države članice ili Visokog predstavnika Unije za vanjske poslove i sigurnosnu politiku, Vijeće jednoglasno utvrđuje popis u prilozima II. i IV. i usvaja izmjene tog popisa.”.

               14.

               U članku 24. stavci 1. i 2. zamjenjuju se sljedećima:
               „1.   Kada Vijeće sigurnosti uvrsti na popis osobu ili subjekt, Vijeće uvrštava tu osobu ili subjekt u Prilog III.
               2.   Kada Vijeće odluči da se na osobu ili subjekt primjenjuju mjere iz članka 19. stavka 1. točaka (b), (c) i (e) te članka 20. stavka 1. točaka (b), (c) i (e), ono u skladu s time mijenja priloge II. i IV.”.

               15.

               Članak 25. zamjenjuje se sljedećim:
               „1.   Prilozi I., II., III. i IV. sadržavaju razloge uvrštenja na popis uvrštenih osoba i subjekata, kako je utvrdilo Vijeće sigurnosti ili Odbor u pogledu Priloga I. te Vijeće sigurnosti u pogledu Priloga III.
               2.   Prilozi I., II., III. i IV. prema potrebi sadržavaju i informacije potrebne za utvrđivanje identiteta dotičnih osoba ili subjekata, kako je utvrdilo Vijeće sigurnosti ili Odbor u pogledu Priloga I. ili Vijeće sigurnosti u pogledu Priloga III. U pogledu fizičkih osoba takve informacije mogu uključivati imena, uključujući druga imena pod kojima su poznate, datum i mjesto rođenja, državljanstvo, brojeve putovnice i osobne iskaznice, spol, adresu, ako je poznata, te funkciju ili zanimanje. U pogledu subjekata ti podaci mogu uključivati nazive, mjesto i datum registracije, broj registracije i sjedište poslovanja. Prilozi I., II., III. i IV. sadržavaju i datum uvrštenja na popis.”.

               16.

               U članku 26., stavak 4. zamjenjuje se sljedećim:
               „4.   Mjere iz članka 19. stavka 1. točke (a), članka 20. stavka 1. točke (a), članka 20. stavaka 1. i 2., ako se odnose na osobe i subjekte navedene u Prilogu V., suspendiraju se.
               5.   Mjere iz članka 19. stavka 1. točaka (b) i (c), članka 20. stavka 1. točaka (b) i (c), članka 20. stavaka 1. i 2., ako se odnose na osobe i subjekte navedene u Prilogu VI., suspendiraju se.”.

               17.

               Članak 26.a zamjenjuje se sljedećim:
               „Članak 26.a
               1.   Mjere navedene u članku 1. stavku 1. točkama (a), (b), (d) i (e), člancima 2., 3., 3.a, 3.b, 3.c, 3.d, 3.e, 4., 4.a, 4.b, 4.c, 4.d, 4.e, 4.f, 4.g, 4.h, 4.i, 4.j, 5., 6., 6.a, 7., 8., 8.a, 9., 10., 11., 12., 13., 14., 16., 17., 18.a, 18.b, članku 20. stavku 7., članku 20. stavku 11., članku 20. stavku 13., članku 20. stavku 14., člancima 21. i 26.b suspendiraju se.”.

               18.

               Umeću se sljedeći članci:
               „Članak 26.c
               1.   Izravna ili neizravna opskrba, prodaja ili prijenos u Iran ili za korištenje u Iranu ili u korist Irana od strane državljana država članica ili preko državnih područja država članica ili uporabom plovila ili zrakoplova pod njihovom nadležnošću, sljedećih predmeta, materijala, opreme, robe i tehnologije, neovisno o tome potječu li s njihovih državnih područja, podliježu odobrenju Vijeća sigurnosti za svaki slučaj posebno:

                           (a)

                           svi predmeti, materijali, oprema, roba i tehnologija koji se nalaze na popisu Grupe nuklearnih dobavljača;

                           (b)

                           bilo koji dodatni predmet ako država članica utvrdi da bi mogao doprinijeti aktivnostima povezanima s preradom ili obogaćivanjem ili teškom vodom koje nisu u skladu sa ZSAP-om.

                     2.   Zahtjev naveden u stavku 1. ovog članka ne primjenjuje se na opskrbu, prodaju ili prijenos u Iran opreme iz stavka 2. točke (c), podstavka 1. Priloga B RVSUN-u 2231 (2015) za lakovodne reaktore.
               3.   Države članice koje sudjeluju u aktivnostima iz stavaka 1. i 2. osiguravaju da:

                           (a)

                           su ispunjeni zahtjevi iz Smjernica, prema potrebi, kako je navedeno u popisu Grupe nuklearnih dobavljača;

                           (b)

                           su stekle pravo obavljanja provjere krajnje uporabe i lokacije krajnje uporabe za svaki isporučeni predmet te da mogu djelotvorno obaviti tu provjeru;

                           (c)

                           prema potrebi obavijeste Vijeće sigurnosti u roku od deset dana od opskrbe, prodaje ili prijenosa te

                           (d)

                           u slučaju isporučenih predmeta, materijala, opreme, robe i tehnologije obuhvaćenih popisom Grupe nuklearnih dobavljača također obavijeste IAEA-u u roku od deset dana od opskrbe, prodaje ili prijenosa.

                     4.   Zahtjev iz stavka 1. ne primjenjuje se na opskrbu, prodaju ili prijenos predmeta, materijala, opreme, robe i tehnologije ni na pružanje bilo kakve povezane tehničke pomoći, obuke, financijske pomoći, investicijskih, posredničkih ili drugih usluga koje su izravno povezane s:

                           (a)

                           nužnom preinakom dviju kaskada u postrojenju Fordow radi proizvodnje stabilnih izotopa;

                           (b)

                           izvozom iranskog obogaćenog uranija većim od 300 kilograma u zamjenu za prirodni uranij ili

                           (c)

                           osuvremenjivanjem reaktora u Araku koje se temelji na dogovorenom idejnom projektu te naknadno na dogovorenom konačnom nacrtu takvog reaktora,

                     pod uvjetom da države članice osiguraju da:

                           (d)

                           su sve takve aktivnosti poduzete strogo u skladu sa ZSAP-om;

                           (e)

                           obavijeste Vijeće sigurnosti i Zajedničku komisiju deset dana prije takvih aktivnosti;

                           (f)

                           su prema zahtjevi iz Smjernica, potrebi ispunjeni, kako je navedeno u popisu Grupe nuklearnih dobavljača;

                           (g)

                           su stekle pravo obavljanja provjere krajnje uporabe i lokacije krajnje uporabe za svaki isporučeni predmet te da mogu djelotvorno obaviti tu provjeru te

                           (h)

                           u slučaju isporučenih predmeta, materijala, opreme, robe i tehnologije obuhvaćenih popisom Grupe nuklearnih dobavljača također obavijeste IAEA-u u roku od deset dana od opskrbe, prodaje ili prijenosâ.

                     5.   Pružanje tehničke pomoći ili obuke, financiranja ili financijske pomoći, investicijskih, posredničkih ili drugih usluga u vezi s opskrbom, prodajom, prijenosom, izradom ili uporabom predmeta, materijala, opreme, robe i tehnologije opisanih iz stavka 1. bilo kojoj osobi, subjektu ili tijelu u Iranu ili za korištenje u Iranu podliježu odobrenju Vijeća sigurnosti za svaki slučaj posebno.
               6.   Investicije na državnim područjima pod nadležnošću država članica od strane Irana, njegovih državljana ili subjekata osnovanih u Iranu ili koji su pod njegovom nadležnošću ili od strane osoba ili subjekata koji djeluju u njihovo ime ili prema njihovim uputama ili od strane subjekata koji su u njihovu vlasništvu ili pod njihovom kontrolom u bilo kojoj komercijalnoj djelatnosti koja uključuje iskopavanje uranija, proizvodnju ili uporabu nuklearnih materijala kako je navedeno u Dijelu 1. popisa Grupe nuklearnih dobavljača podliježu odobrenju Vijeća sigurnosti za svaki slučaj posebno.
               7.   Nabava predmeta, materijala, opreme, robe i tehnologije iz stavka 1. iz Irana od strane državljana država članica ili uporabom plovila ili zrakoplova pod njihovom zastavom podliježe odobrenju Zajedničke komisije za svaki slučaj posebno, neovisno o tome potječu li s državnog područja Irana.
               8.   Dotična država članica obavješćuje druge države članice o svakom odobrenju koje je dodijeljeno u skladu s ovim člankom ili o aktivnostima koje su poduzete na temelju ovog članka.
               Članak 26.d
               1.   Izravna ili neizravna opskrba, prodaja ili prijenos u Iran ili za korištenje u Iranu ili u korist Irana od strane državljana država članica ili preko državnih područja država članica ili uporabom plovila ili zrakoplova pod njihovom nadležnošću predmeta, materijala, opreme, robe i tehnologije koji nisu obuhvaćeni člankom 26.c ili člankom 26.e, a koji bi mogli doprinijeti aktivnostima povezanima s preradom ili obogaćivanjem ili teškom vodom ili drugim aktivnostima koje nisu u skladu sa ZSAP-om podliježu dozvoli nadležnih tijela države članice izvoznice za svaki slučaj posebno, neovisno o tome potječu li s njihovih državnih područja.
               Unija poduzima potrebne mjere radi utvrđivanja relevantnih predmeta koje treba obuhvatiti ovom odredbom.
               2.   Zahtjev iz stavka 1. ne primjenjuje se na opskrbu, prodaju ili prijenos u Iran opreme iz tog stavka za lakovodne reaktore.
               3.   Države članice koje sudjeluju u aktivnostima iz stavaka 1. i 2. osiguravaju da su stekle pravo obavljanja provjere krajnje uporabe i lokacije krajnje uporabe za svaki isporučeni predmet.
               4.   Države članice koje sudjeluju u aktivnostima iz stavka 2. osiguravaju obavješćivanje drugih država članica u roku od deset dana nakon takvih aktivnosti.
               5.   Zahtjev naveden u stavku 1. ne primjenjuje se na opskrbu, prodaju ili prijenos predmeta, materijala, opreme, robe i tehnologije ni na pružanje bilo kakve povezane tehničke pomoći, obuke, financijske pomoći, investicijskih, posredničkih ili drugih usluga koje su izravno povezane s:

                           (a)

                           nužnom preinakom dviju kaskada u postrojenju Fordow radi proizvodnje stabilnih izotopa;

                           (b)

                           izvozom iranskog obogaćenog uranija većim od 300 kilograma u zamjenu za prirodni uranij ili

                           (c)

                           osuvremenjivanjem reaktora u Araku koje se temelji na dogovorenom idejnom projektu te naknadno na dogovorenom konačnom nacrtu takvog reaktora,

                     pod uvjetom da države članice osiguraju da:

                           (d)

                           su sve takve aktivnosti poduzete strogo u skladu sa ZSAP-om;

                           (e)

                           obavijeste druge države članice deset dana prije takvih aktivnosti te

                           (f)

                           su stekle pravo obavljanja provjere krajnje uporabe i lokacije krajnje uporabe za svaki isporučeni predmet te da mogu djelotvorno obaviti tu provjeru.

                     6.   Pružanje tehničke pomoći ili obuke, financiranja ili financijske pomoći, investicijskih, posredničkih ili drugih usluga u vezi s opskrbom, prodajom, prijenosom, izradom ili uporabom predmeta, materijala, opreme, robe i tehnologije opisanih iz stavka 1. bilo kojoj osobi, subjektu ili tijelu u Iranu ili za korištenje u Iranu podliježu dozvoli nadležnih tijela dotične države članice za svaki slučaj posebno.
               7.   Investicije na državnim područjima pod nadležnošću država članica od strane Irana, njegovih državljana ili subjekata osnovanih u Iranu ili koji su pod njegovom nadležnošću ili od strane osoba ili subjekata koji djeluju u njihovo ime ili prema njihovim uputama ili od strane subjekata koji su u njihovu vlasništvu ili pod njihovom kontrolom u bilo kojoj komercijalnoj djelatnosti koja uključuje tehnologije iz stavka 1. podliježu dozvoli nadležnih tijela dotične države članice za svaki slučaj posebno.
               8.   Nabava predmeta, materijala, opreme, robe i tehnologije iz stavka 1. iz Irana od strane državljana država članica ili uporabom plovila ili zrakoplova pod njihovom zastavom podliježe odobrenju nadležnih tijela dotične države članice za svaki slučaj posebno, neovisno o tome potječu li s državnog područja Irana.
               9.   Nadležna tijela država članica ne izdaju dozvole za opskrbu, prodaju, prijenos ili nabavu predmeta, materijala, opreme, robe i tehnologije iz stavka 1. ako utvrde da bi se određenom opskrbom, prodajom, prijenosom ili nabavom ili pružanjem određenih usluga doprinijelo aktivnostima koje nisu u skladu sa ZSAP-om.
               10.   Dotična država članica obavješćuje druge države članice o svakom dodijeljenom odobrenju.
               Članak 26.e
               1.   Izravna ili neizravna opskrba, prodaja ili prijenos u Iran ili za korištenje u Iranu ili u korist Irana od strane državljana država članica ili preko državnih područja država članica ili uporabom plovila ili zrakoplova pod njihovom nadležnošću predmeta, materijala, opreme, robe i tehnologije s popisa Režima kontrole raketne tehnologije ili bilo kojeg dodatnog predmeta koji bi mogao doprinijeti razvoju sustava ispaljivanja nuklearnog oružja, neovisno o tome potječu li s njihovih državnih područja.
               Unija poduzima potrebne mjere radi utvrđivanja relevantnih predmeta koje treba obuhvatiti ovom odredbom.
               2.   Također se zabranjuje:

                           (a)

                           izravno ili neizravno pružanje tehničke pomoći ili obuke, investicija ili usluga posredovanja povezanih s predmetima, materijalima, opremom, robom i tehnologijom navedenima u stavku 1. te pružanjem, izradom, održavanjem i uporabom tih predmeta, materijala, opreme, robe i tehnologije svakoj osobi, subjektu ili tijelu u Iranu ili za korištenje u Iranu;

                           (b)

                           izravno ili neizravno financiranje ili pružanje financijske pomoći u vezi s predmetima i tehnologijom iz stavka 1., uključujući posebno bespovratna sredstva, zajmove i osiguranje izvoznih kredita za bilo kakvu opskrbu, prodaju, prijenos ili izvoz tih predmeta i tehnologija ili za pružanje povezane tehničke pomoći, obuke, usluga ili pomoći svakoj osobi, subjektu ili tijelu u Iranu ili za korištenje u Iranu;

                           (c)

                           svjesno ili namjerno sudjelovanje u aktivnostima čiji su cilj ili učinak izbjegavanje zabrane iz točaka (a) i (b);

                           (d)

                           investiranje na državnim područjima pod nadležnošću država članica od strane Irana, njegovih državljana ili subjekata osnovanih u Iranu ili koji su pod njegovom nadležnošću ili od strane osoba ili subjekata koji djeluju u njihovo ime ili prema njihovim uputama ili od strane subjekata koji su u njihovu vlasništvu ili pod njihovom kontrolom u bilo kojoj komercijalnoj djelatnosti koja uključuje tehnologije iz stavka 1.

                     3.   Zabranjuje se nabava predmeta, materijala, opreme, robe i tehnologije iz stavka 1. iz Irana od strane državljana država članica ili uporabom plovila ili zrakoplova pod njihovom zastavom, neovisno o tome potječu li s državnog područja Irana.
               Članak 26.f
               1.   Opskrba, prodaja ili prijenos u Iran grafita, obrađenih ili poluobrađenih kovina, kao što su aluminij i čelik od strane državljana država članica ili s državnih područja država članica ili uporabom plovila ili zrakoplova pod njihovom nadležnošću podliježu dozvoli nadležnih tijela države članice izvoznice, neovisno o tome potječu li s njihovih državnih područja.
               Unija poduzima potrebne mjere radi utvrđivanja relevantnih predmeta koje treba obuhvatiti ovom odredbom.
               2.   Pružanje:

                           (a)

                           tehničke pomoći ili obuke te drugih usluga povezanih s predmetima iz stavka 1.;

                           (b)

                           financiranja ili financijske pomoći za svaku opskrbu, prodaju ili prijenos predmeta iz stavka 1. ili za pružanje s time povezane tehničke pomoći i obuke

                     također podliježe dozvoli nadležnog tijela dotične države članice.
               3.   Nadležna tijela država članica ne izdaju dozvole za opskrbu, prodaju ili prijenos predmeta, materijala, opreme, robe i tehnologije iz stavka 1. ako:

                           (a)

                           utvrde da bi se određenom opskrbom, prodajom ili prijenosom ili pružanjem određene usluge:

                                       i.

                                       doprinijelo aktivnostima povezanima s preradom ili obogaćivanjem ili teškom vodom ili drugim aktivnostima u vezi s nuklearnim pitanjem koje nisu u skladu sa ZSAP-om;

                                       ii.

                                       doprinijelo iranskom vojnom programu ili programu balističkih raketa ili

                                       iii.

                                       izravno ili neizravno okoristila Iranska revolucionarna garda;

                           (b)

                           ugovori o isporuci takvih predmeta ili pružanju takve pomoći ne uključuju odgovarajuća jamstva krajnjih korisnika.

                     4.   Dotična država članica obavješćuje druge države članice o svojoj namjeri izdavanja dozvole u skladu s ovim člankom najmanje deset dana unaprijed.
               Članak 26.g
               1.   Opskrba, prodaja ili prijenos u Iran softvera za povezivanje industrijskih postupaka od strane državljana država članica ili s državnih područja država članica ili uporabom plovila ili zrakoplova pod njihovom nadležnošću podliježu dozvoli nadležnih tijela države članice izvoznice, neovisno o tome potječu li s njihovih državnih područja.
               Unija poduzima potrebne mjere radi utvrđivanja relevantnih predmeta koje treba obuhvatiti ovom odredbom.
               2.   Pružanje:

                           (a)

                           tehničke pomoći ili obuke te drugih usluga povezanih s predmetima iz stavka 1.;

                           (b)

                           financiranja ili financijske pomoći za svaku opskrbu, prodaju ili prijenos predmeta iz stavka 1. ili za pružanje s time povezane tehničke pomoći i obuke,

                     također podliježe dozvoli nadležnog tijela dotične države članice.
               3.   Nadležna tijela država članica ne izdaju dozvole za opskrbu, prodaju ili prijenos predmeta, materijala, opreme, robe i tehnologije iz stavka 1. ako:

                           (a)

                           utvrde da bi se određenom opskrbom, prodajom ili prijenosom ili pružanjem određene usluge:

                                       i.

                                       doprinijelo aktivnostima povezanima s preradom ili obogaćivanjem ili teškom vodom ili drugim aktivnostima u vezi s nuklearnim pitanjem koje nisu u skladu sa ZSAP-om;

                                       ii.

                                       doprinijelo iranskom vojnom programu ili programu balističkih raketa; ili

                                       iii.

                                       izravno ili neizravno okoristila Iranska revolucionarna garda.

                           (b)

                           ugovori o isporuci takvih predmeta ili pružanju takve pomoći ne uključuju odgovarajuća jamstva krajnjih korisnika.

                     4.   Dotična država članica obavješćuje druge države članice o svojoj namjeri izdavanja dozvole u skladu s ovim člankom najmanje deset dana unaprijed.”.

               19.

               Dodaju se prilozi kako su navedeni u prilozima ovoj Odluci.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   Primjenjuje se od datuma kada Vijeće primi na znanje da je glavni direktor IAEA-e podnio izvješće Vijeću guvernera IAEA-e i Vijeću sigurnosti Ujedinjenih naroda kojim se potvrđuje da je Iran poduzeo mjere utvrđene u stavcima od 15.1 do 15.11 Priloga V. ZSAP-u. Datum početka primjene objavljuje se istog dana u Službenom listu Europske unije.

      Sastavljeno u Bruxellesu 18. listopada 2015.

            Za Vijeće

            Predsjednik

         J. ASSELBORN

      (1)  Odluka Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (SL L 195, 27.7.2010., str. 39.).

      PRILOG I.

            „PRILOG III.

               Popis osoba iz članka 19. stavka 1. točke (d) te osoba i subjekata iz članka 20. stavka 1. točke (d)

                        A.

                        Osobe

                        B.

                        Subjekti.”

      PRILOG II.

            „PRILOG IV.

               Popis osoba iz članka 19. stavka 1. točke (e) te osoba i subjekata iz članka 20. stavka 1. točke (e)

                        A.

                        Osobe

                        B.

                        Subjekti.”

      PRILOG III.

            „PRILOG V.

               POPIS OSOBA I SUBJEKATA IZ ČLANKA 26. STAVKA 4.

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        IRANSKA ORGANIZACIJA ZA ATOMSKU ENERGIJU (AEOI)

                        7.

                        BAKHTIAR, Haleh

                        8.

                        BEHZAD, Morteza

                        9.

                        ISTRAŽIVAČKI I PROIZVODNI CENTAR ZA NUKLEARNO GORIVO U ESFAHANU (NFRPC) I CENTAR ZA NUKLEARNU TEHNOLOGIJU U ESFAHANU (ENTC)

                        10.

                        FIRST EAST EXPORT BANK, P.L.C.:

                        11.

                        HOSSEINI, Seyyed Hussein

                        12.

                        IRANO HIND SHIPPING COMPANY

                        13.

                        IRISL BENELUX NV

                        14.

                        JABBER IBN HAYAN

                        15.

                        CENTAR ZA NUKLEARNA ISTRAŽIVANJA KARAJ

                        16.

                        KAVOSHYAR COMPANY

                        17.

                        LEILABADI, Ali Hajinia

                        18.

                        MESBAH ENERGY COMPANY

                        19.

                        MODERN INDUSTRIES TECHNIQUE COMPANY

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        NOVIN ENERGY COMPANY

                        25.

                        NUKLEARNI ISTRAŽIVAČKI CENTAR ZA POLJOPRIVREDU I MEDICINU

                        26.

                        PARS TRASH COMPANY

                        27.

                        PISHGAM (PIONEER) ENERGY INDUSTRIES

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        SOUTH SHIPPING LINE IRAN (SSL)

                        36.

                        TAMAS COMPANY.”

      PRILOG IV.

            „PRILOG VI.

               POPIS OSOBA I SUBJEKATA IZ ČLANKA 26. STAVKA 5.

                        1.

                        ACENA SHIPPING COMPANY LIMITED

                        2.

                        ADVANCE NOVEL

                        3.

                        AGHAJARI OIL & GAS PRODUCTION COMPANY

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        ALPHA EFFORT LTD

                        8.

                        ALPHA KARA NAVIGATION LIMITED

                        9.

                        ALPHA NARI NAVIGATION LIMITED

                        10.

                        ARIAN BANK

                        11.

                        ARVANDAN OIL & GAS COMPANY

                        12.

                        ASHTEAD SHIPPING COMPANY LTD

                        13.

                        ASPASIS MARINE CORPORATION

                        14.

                        ASSA CORPORATION

                        15.

                        ASSA CORPORATION LTD

                        16.

                        ATLANTIC INTERMODAL

                        17.

                        AVRASYA CONTAINER SHIPPING LINES

                        18.

                        AZARAB INDUSTRIES

                        19.

                        AZORES SHIPPING COMPANY ALIAS AZORES SHIPPING FZE LLC

                        20.

                        BANCO INTERNACIONAL DE DESARROLLO CA

                        21.

                        BANK KARGOSHAE

                        22.

                        BANK MELLAT

                        23.

                        BANK MELLI IRAN INVESTMENT COMPANY

                        24.

                        BANK MELLI IRAN ZAO

                        25.

                        BANK MELLI PRINTING AND PUBLISHING COMPANY

                        26.

                        BANK MELLI,

                        27.

                        BANK OF INDUSTRY AND MINE

                        28.

                        BANK REFAH KARGARAN

                        29.

                        BANK TEJARAT

                        30.

                        BEST PRECISE LTD

                        31.

                        BETA KARA NAVIGATION LTD

                        32.

                        BIIS MARITIME LIMITED

                        33.

                        BIS MARITIME LIMITED

                        34.

                        BONAB RESEARCH CENTER

                        35.

                        BRAIT HOLDING SA

                        36.

                        BRIGHT JYOTI SHIPPING

                        37.

                        BRIGHT SHIP FZC

                        38.

                        BUSHEHR SHIPPING COMPANY LIMITED

                        39.

                        BYFLEET SHIPPING COMPANY LTD

                        40.

                        CEMENT INVESTMENT AND DEVELOPMENT COMPANY

                        41.

                        CENTRAL BANK OF IRAN

                        42.

                        CHAPLET SHIPPING LIMITED

                        43.

                        COBHAM SHIPPING COMPANY LTD

                        44.

                        CONCEPT GIANT LTD

                        45.

                        COOPERATIVE DEVELOPMENT BANK

                        46.

                        CRYSTAL SHIPPING FZE

                        47.

                        DAJMAR, Mohammad Hossein

                        48.

                        DAMALIS MARINE CORPORATION

                        49.

                        DARYA CAPITAL ADMINISTRATION GMBH

                        50.

                        DARYA DELALAN SEFID KHAZAR SHIPPING COMPANY

                        51.

                        DELTA KARA NAVIGATION LTD

                        52.

                        DELTA NARI NAVIGATION LTD

                        53.

                        DIAMOND SHIPPING SERVICES

                        54.

                        DORKING SHIPPING COMPANY LTD

                        55.

                        EAST OIL & GAS PRODUCTION COMPANY

                        56.

                        EDBI EXCHANGE COMPANY

                        57.

                        EDBI STOCK BROKERAGE COMPANY

                        58.

                        EFFINGHAM SHIPPING COMPANY LTD

                        59.

                        EIGHTH OCEAN ADMINISTRATION GMBH

                        60.

                        EIGHTH OCEAN GMBH & CO. KG

                        61.

                        ELBRUS LTD

                        62.

                        ELCHO HOLDING LTD

                        63.

                        ELEGANT TARGET DEVELOPMENT LIMITED

                        64.

                        ELEVENTH OCEAN ADMINISTRATION GMBH

                        65.

                        ELEVENTH OCEAN GMBH & CO. KG

                        66.

                        EMKA COMPANY

                        67.

                        EPSILON NARI NAVIGATION LTD

                        68.

                        E-SAIL ALIAS E-SAIL SHIPPING COMPANY

                        69.

                        ETA NARI NAVIGATION LTD

                        70.

                        ETERNAL EXPERT LTD.

                        71.

                        EUROPÄISCH-IRANISCHE HANDELSBANK

                        72.

                        EXPORT DEVELOPMENT BANK OF IRAN

                        73.

                        FAIRWAY SHIPPING

                        74.

                        FAQIHIAN, Dr Hoseyn

                        75.

                        FARNHAM SHIPPING COMPANY LTD

                        76.

                        FASIRUS MARINE CORPORATION

                        77.

                        FATSA

                        78.

                        FIFTEENTH OCEAN ADMINISTRATION GMBH

                        79.

                        FIFTEENTH OCEAN GMBH & CO. KG

                        80.

                        FIFTH OCEAN ADMINISTRATION GMBH

                        81.

                        FIFTH OCEAN GMBH & CO. KG

                        82.

                        FIRST ISLAMIC INVESTMENT BANK

                        83.

                        FIRST OCEAN ADMINISTRATION GMBH

                        84.

                        FIRST OCEAN GMBH & CO. KG

                        85.

                        FIRST PERSIAN EQUITY FUND

                        86.

                        FOURTEENTH OCEAN ADMINISTRATION GMBH

                        87.

                        FOURTEENTH OCEAN GMBH & CO. KG

                        88.

                        FOURTH OCEAN ADMINISTRATION GMBH

                        89.

                        FOURTH OCEAN GMBH & CO. KG

                        90.

                        FUTURE BANK BSC

                        91.

                        GACHSARAN OIL & GAS COMPANY

                        92.

                        GALLIOT MARITIME INCORPORATION

                        93.

                        GAMMA KARA NAVIGATION LTD

                        94.

                        GIANT KING LIMITED

                        95.

                        GOLDEN CHARTER DEVELOPMENT LTD.

                        96.

                        GOLDEN SUMMIT INVESTMENTS LTD.

                        97.

                        GOLDEN WAGON DEVELOPMENT LTD.

                        98.

                        GOLPARVAR, Gholam Hossein

                        99.

                        GOMSHALL SHIPPING COMPANY LTD

                        100.

                        GOOD LUCK SHIPPING COMPANY LLC

                        101.

                        GRAND TRINITY LTD.

                        102.

                        GREAT EQUITY INVESTMENTS LTD.

                        103.

                        GREAT METHOD LTD

                        104.

                        GREAT PROSPECT INTERNATIONAL LTD.

                        105.

                        HAFIZ DARYA SHIPPING LINES

                        106.

                        HARVEST SUPREME LTD.

                        107.

                        HARZARU SHIPPING

                        108.

                        HELIOTROPE SHIPPING LIMITED

                        109.

                        HELIX SHIPPING LIMITED

                        110.

                        HK INTERTRADE COMPANY LTD

                        111.

                        HONG TU LOGISTICS PRIVATE LIMITED

                        112.

                        HORSHAM SHIPPING COMPANY LTD

                        113.

                        IFOLD SHIPPING COMPANY LIMITED

                        114.

                        INDUS MARITIME INCORPORATION

                        115.

                        INDUSTRIAL DEVELOPMENT & RENOVATION ORGANIZATION

                        116.

                        INSIGHT WORLD LTD

                        117.

                        INTERNATIONAL SAFE OIL

                        118.

                        IOTA NARI NAVIGATION LIMITED

                        119.

                        IRANSKA ORGANIZACIJA ZA OČUVANJE GORIVA

                        120.

                        IRAN INSURANCE COMPANY

                        121.

                        IRANIAN OFFSHORE ENGINEERING & CONSTRUCTION CO

                        122.

                        IRANIAN OIL COMPANY LIMITED

                        123.

                        IRANIAN OIL PIPELINES AND TELECOMMUNICATIONS COMPANY (IOPTC)

                        124.

                        IRANIAN OIL TERMINALS COMPANY

                        125.

                        IRANO MISR SHIPPING COMPANY

                        126.

                        IRINVESTSHIP LTD

                        127.

                        IRISL (MALTA) LTD

                        128.

                        IRISL EUROPE GMBH

                        129.

                        IRISL MARINE SERVICES AND ENGINEERING COMPANY

                        130.

                        IRISL MARITIME TRAINING INSTITUTE

                        131.

                        IRITAL SHIPPING SRL

                        132.

                        ISI MARITIME LIMITED

                        133.

                        ISIM AMIN LIMITED

                        134.

                        ISIM ATR LIMITED

                        135.

                        ISIM OLIVE LIMITED

                        136.

                        ISIM SAT LIMITED

                        137.

                        ISIM SEA CHARIOT LTD

                        138.

                        ISIM SEA CRESCENT LTD

                        139.

                        ISIM SININ LIMITED

                        140.

                        ISIM TAJ MAHAL LTD

                        141.

                        ISIM TOUR COMPANY LIMITED

                        142.

                        ISLAMIC REPUBLIC OF IRAN SHIPPING LINES

                        143.

                        JACKMAN SHIPPING COMPANY

                        144.

                        KALA NAFT

                        145.

                        KALAN KISH SHIPPING COMPANY LTD

                        146.

                        KAPPA NARI NAVIGATION LTD

                        147.

                        KARA SHIPPING AND CHARTERING GMBH

                        148.

                        KAROON OIL & GAS PRODUCTION COMPANY

                        149.

                        KAVERI MARITIME INCORPORATION

                        150.

                        KAVERI SHIPPING LLC

                        151.

                        KEY CHARTER DEVELOPMENT LTD.

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        KHAZAR EXPL & PROD CO

                        155.

                        KHAZAR SHIPPING LINES

                        156.

                        KHEIBAR COMPANY

                        157.

                        KING PROSPER INVESTMENTS LTD.

                        158.

                        KINGDOM NEW LTD

                        159.

                        KINGSWOOD SHIPPING COMPANY LIMITED

                        160.

                        KISH SHIPPING LINE MANNING COMPANY

                        161.

                        LAMBDA NARI NAVIGATION LIMITED

                        162.

                        LANCING SHIPPING COMPANY LIMITED

                        163.

                        LOGISTIC SMART LTD

                        164.

                        LOWESWATER LTD

                        165.

                        MACHINE SAZI ARAK

                        166.

                        MAGNA CARTA LIMITED

                        167.

                        MALSHIP SHIPPING AGENCY

                        168.

                        MARBLE SHIPPING LIMITED

                        169.

                        MAROUN OIL & GAS COMPANY

                        170.

                        MASJED-SOLEYMAN OIL & GAS COMPANY

                        171.

                        MASTER SUPREME INTERNATIONAL LTD.

                        172.

                        MAZANDARAN CEMENT COMPANY

                        173.

                        MEHR CAYMAN LTD.

                        174.

                        MELLAT BANK SB CJSC

                        175.

                        MELLI AGROCHEMICAL COMPANY PJS

                        176.

                        MELLI BANK PLC

                        177.

                        MELLI INVESTMENT HOLDING INTERNATIONAL

                        178.

                        MELODIOUS MARITIME INCORPORATION

                        179.

                        METRO SUPREME INTERNATIONAL LTD.

                        180.

                        MIDHURST SHIPPING COMPANY LIMITED (MALTA)

                        181.

                        MILL DENE LTD

                        182.

                        MINISTARSTVO ENERGETIKE

                        183.

                        MINISTARSTVO NAFTE

                        184.

                        MODALITY LTD

                        185.

                        MODERN ELEGANT DEVELOPMENT LTD.

                        186.

                        MOUNT EVEREST MARITIME INCORPORATION

                        187.

                        NAFTIRAN INTERTRADE COMPANY

                        188.

                        NAFTIRAN INTERTRADE COMPANY SRL

                        189.

                        NAMJOO, Majid

                        190.

                        NARI SHIPPING AND CHARTERING GMBH & CO. KG

                        191.

                        NARMADA SHIPPING

                        192.

                        NATIONAL IRANIAN DRILLING COMPANY

                        193.

                        NATIONAL IRANIAN GAS COMPANY

                        194.

                        NATIONAL IRANIAN OIL COMPANY

                        195.

                        NATIONAL IRANIAN OIL COMPANY NEDERLAND (TAKOĐER: NIOC NETHERLANDS REPRESENTATION OFFICE)

                        196.

                        NATIONAL IRANIAN OIL COMPANY PTE LTD

                        197.

                        NATIONAL IRANIAN OIL COMPANY, INTERNATIONAL AFFAIRS LIMITED

                        198.

                        NATIONAL IRANIAN OIL ENGINEERING AND CONSTRUCTION COMPANY (NIOEC)

                        199.

                        NATIONAL IRANIAN OIL PRODUCTS DISTRIBUTION COMPANY (NIOPDC)

                        200.

                        NATIONAL IRANIAN OIL REFINING AND DISTRIBUTION COMPANY

                        201.

                        NATIONAL IRANIAN TANKER COMPANY

                        202.

                        NEUMAN LTD

                        203.

                        NEW DESIRE LTD

                        204.

                        NEW SYNERGY

                        205.

                        NEWHAVEN SHIPPING COMPANY LIMITED

                        206.

                        NINTH OCEAN ADMINISTRATION GMBH

                        207.

                        NINTH OCEAN GMBH & CO. KG

                        208.

                        NOOR AFZA GOSTAR

                        209.

                        NORTH DRILLING COMPANY

                        210.

                        PODUZEĆE ZA PROIZVODNJU I NABAVU NUKLEARNOG GORIVA (NUCLEAR FUEL PRODUCTION AND PROCUREMENT COMPANY)

                        211.

                        OCEAN CAPITAL ADMINISTRATION GMBH

                        212.

                        OCEAN EXPRESS AGENCIES PRIVATE LIMITED

                        213.

                        ONERBANK ZAO

                        214.

                        OXTED SHIPPING COMPANY LIMITED

                        215.

                        PACIFIC SHIPPING

                        216.

                        PARS SPECIAL ECONOMIC ENERGY ZONE

                        217.

                        PARTNER CENTURY LTD

                        218.

                        PEARL ENERGY COMPANY LTD

                        219.

                        PEARL ENERGY SERVICES, SA

                        220.

                        PERSIA INTERNATIONAL BANK PLC

                        221.

                        PETRO SUISSE

                        222.

                        PETROIRAN DEVELOPMENT COMPANY LTD

                        223.

                        PETROLEUM ENGINEERING & DEVELOPMENT COMPANY

                        224.

                        PETROPARS INTERNATIONAL FZE

                        225.

                        PETROPARS IRAN COMPANY

                        226.

                        PETROPARS LTD.

                        227.

                        PETROPARS OILFIELD SERVICES COMPANY

                        228.

                        PETROPARS UK LIMITED

                        229.

                        PETWORTH SHIPPING COMPANY LIMITED

                        230.

                        POST BANK OF IRAN

                        231.

                        POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)

                        232.

                        PROSPER METRO INVESTMENTS LTD.

                        233.

                        RASTKHAH, Engineer Naser

                        234.

                        REIGATE SHIPPING COMPANY LIMITED

                        235.

                        ISTRAŽIVAČKI INSTITUT ZA NUKLEARNU ZNANOST I TEHNOLOGIJU (RESEARCH INSTITUTE OF NUCLEAR SCIENCE & TECHNOLOGY)

                        236.

                        REZVANIANZADEH, Mohammad Reza

                        237.

                        RISHI MARITIME INCORPORATION

                        238.

                        SACKVILLE HOLDINGS LTD

                        239.

                        SAFIRAN PAYAM DARYA SHIPPING COMPANY

                        240.

                        SALEHI, Ali Akbar

                        241.

                        SANFORD GROUP

                        242.

                        SANTEXLINES

                        243.

                        SECOND OCEAN ADMINISTRATION GMBH

                        244.

                        SECOND OCEAN GMBH & CO. KG

                        245.

                        SEIBOW LOGISTICS LIMITED

                        246.

                        SEVENTH OCEAN ADMINISTRATION GMBH

                        247.

                        SEVENTH OCEAN GMBH & CO. KG

                        248.

                        SHALLON LTD

                        249.

                        SHEMAL CEMENT COMPANY

                        250.

                        SHINE STAR LIMITED

                        251.

                        SHIPPING COMPUTER SERVICES COMPANY

                        252.

                        SILVER UNIVERSE INTERNATIONAL LTD.

                        253.

                        SINA BANK

                        254.

                        SINO ACCESS HOLDINGS

                        255.

                        SINOSE MARITIME

                        256.

                        SISCO SHIPPING COMPANY LTD

                        257.

                        SIXTEENTH OCEAN ADMINISTRATION GMBH

                        258.

                        SIXTEENTH OCEAN GMBH & CO. KG

                        259.

                        SIXTH OCEAN ADMINISTRATION GMBH

                        260.

                        SIXTH OCEAN GMBH & CO. KG

                        261.

                        SMART DAY HOLDINGS LTD

                        262.

                        SOLTANI, Behzad

                        263.

                        SORINET COMMERCIAL TRUST (SCT)

                        264.

                        SOROUSH SARAMIN ASATIR

                        265.

                        SOUTH WAY SHIPPING AGENCY CO. LTD

                        266.

                        SOUTH ZAGROS OIL & GAS PRODUCTION COMPANY

                        267.

                        SPARKLE BRILLIANT DEVELOPMENT LIMITED

                        268.

                        SPRINGTHORPE LIMITED

                        269.

                        STATIRA MARITIME INCORPORATION

                        270.

                        SUREH (NUCLEAR REACTORS FUEL COMPANY)

                        271.

                        SYSTEM WISE LTD

                        272.

                        TAMALARIS CONSOLIDATED LTD

                        273.

                        TENTH OCEAN ADMINISTRATION GMBH

                        274.

                        TENTH OCEAN GMBH & CO. KG

                        275.

                        TEU FEEDER LIMITED

                        276.

                        THETA NARI NAVIGATION

                        277.

                        THIRD OCEAN ADMINISTRATION GMBH

                        278.

                        THIRD OCEAN GMBH & CO. KG

                        279.

                        THIRTEENTH OCEAN ADMINISTRATION GMBH

                        280.

                        THIRTEENTH OCEAN GMBH & CO. KG

                        281.

                        TOP GLACIER COMPANY LIMITED

                        282.

                        TOP PRESTIGE TRADING LIMITED

                        283.

                        TRADE CAPITAL BANK

                        284.

                        TRADE TREASURE

                        285.

                        TRUE HONOUR HOLDINGS LTD

                        286.

                        TULIP SHIPPING INC

                        287.

                        TWELFTH OCEAN ADMINISTRATION GMBH

                        288.

                        TWELFTH OCEAN GMBH & CO. KG

                        289.

                        UNIVERSAL TRANSPORTATION LIMITATION UTL

                        290.

                        VALFAJR 8TH SHIPPING LINE

                        291.

                        WEST OIL & GAS PRODUCTION COMPANY

                        292.

                        WESTERN SURGE SHIPPING COMPANY LIMITED

                        293.

                        WISE LING SHIPPING COMPANY LIMITED

                        294.

                        ZANJANI, Babak

                        295.

                        ZETA NERI NAVIGATION.”


title: Odluka (EU) 2016/456 Europske središnje banke od 4. ožujka 2016. o uvjetima za istrage Europskog ureda za borbu protiv prijevara Europske središnje banke u području sprečavanja prijevara, korupcije i svih drugih nezakonitih aktivnosti koje utječu na financijske interese Unije (ESB/2016/3)

text:
               30.3.2016

               HR

               Službeni list Europske unije

               L 79/34

         ODLUKA (EU) 2016/456 EUROPSKE SREDIŠNJE BANKE
   od 4. ožujka 2016.
   o uvjetima za istrage Europskog ureda za borbu protiv prijevara Europske središnje banke u području sprečavanja prijevara, korupcije i svih drugih nezakonitih aktivnosti koje utječu na financijske interese Unije (ESB/2016/3)
   (preinaka)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije,
   uzimajući u obzir Statut Europskog sustava središnjih banaka i Europske središnje banke, a posebno njegov članak 12. stavak 3.,
   uzimajući u obzir Uredbu (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i o stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (1), a posebno njezin članak 4. stavke 1. i 7.,
   budući da:

               (1)

               Uredba (EU, Euratom) br. 883/2013 propisuje da Europski ured za borbu protiv prijevara (dalje u tekstu „Ured”) unutar institucija, tijela, ureda i agencija koji su osnovani Ugovorima o EZ-u i Euratomu ili na temelju tih ugovora, pokreće i vodi administrativne istrage o prijevarama (dalje u tekstu „unutarnje istrage”) radi sprečavanja prijevara, korupcije i svih drugih nezakonitih aktivnosti koje utječu na financijske interese Unije. U tu svrhu istražuje ozbiljne slučajeve u vezi s obavljanjem profesionalnih dužnosti kao što je povreda obveza članova osoblja tih institucija, tijela, ureda i agencija, koja podliježe disciplinskom ili, ovisno o slučaju, kaznenom postupku ili jednako neizvršavanje dužnosti članova institucija i tijela, čelnika ureda i agencija ili članova osoblja institucija, tijela, ureda ili agencija, na koje se ne primjenjuju Pravilnik o osoblju za dužnosnike i Uvjeti zaposlenja ostalih službenika Europskih zajednica (dalje u tekstu „Pravilnik o osoblju”).

               (2)

               Za Europsku središnju banku (ESB) te profesionalne dužnosti i obveze, posebno obveze koje se odnose na profesionalno ponašanje i čuvanje poslovne tajne, utvrđene su u: (a) Uvjetima zaposlenja za osoblje Europske središnje banke, (b) Pravilniku o osoblju Europske središnje banke, (c) Prilogu II.b Uvjetima zaposlenja koji se odnosi na uvjete kratkoročnog zaposlenja i (d) Pravilima Europske središnje banke za kratkoročno zaposlenje, a daljnje smjernice se nalaze u (e) Kodeksu ponašanja za članove Upravnog vijeća (2), (f) Dopunskom kodeks etičkih kriterija za članove Izvršnog odbora Europske središnje banke (3) i (g) Kodeksu ponašanja članova Nadzornog odbora Europske središnje banke (4) (dalje u tekstu zajedno se nazivaju „Uvjeti zaposlenja ESB-a”).

               (3)

               Članak 4. stavak 1. Uredbe (EU, Euratom) br. 883/2013 propisuje da Ured u vezi sa zaštitom financijskih interesa Unije i borbom protiv prijevara i svih drugih nezakonitih aktivnosti koje utječu na financijske interese Unije „provodi administrativne istrage unutar institucija, tijela, ureda i agencija” u skladu s uvjetima utvrđenim u Uredbi (EU, Euratom) br. 883/2013 i odlukama donesenim od strane svake institucije, tijela ili agencije. Članak 4. stavak 7. Uredbe (EU, Euratom) br. 883/2013 određuje da svaka institucija, tijelo, ured ili agencija treba donijeti odluku „koja mora posebno uključivati pravilo o dužnosti dužnosnika, drugih službenika, članova institucija ili tijela, čelnika ureda ili agencija da surađuju s Uredom i dostavljaju informacije Uredu, istodobno osiguravajući povjerljivost unutarnje istrage.” U skladu sa sudskom praksom Unije, Ured može pokrenuti istragu samo na temelju dovoljno ozbiljnih sumnji (5).

               (4)

               U skladu s uvodnom izjavom 12. Uredbe (EU, Euratom) br. 883/2013 istrage bi se trebale provoditi u skladu s Ugovorima, te posebno Protokolom br. 7 o povlasticama i imunitetima Europske unije i moraju također poštovati Pravilnik o osoblju, ljudska prava i temeljne slobode, posebno načelo pravednosti, prava uključenih osoba da iznesu svoje viđenje činjenica koje se odnose na njih i načelo da se zaključci istrage mogu biti temeljiti samo na elementima koji imaju dokaznu vrijednost, kao i opća načela zajednička državama članicama koja je priznao Sud Europske unije, kao što je primjerice povjerljivost pravnog savjetovanja (odvjetnička tajna). U tu svrhu, institucije, tijela, uredi i agencije trebale bi utvrditi uvjete na temelju kojih se trebaju provoditi unutarnje istrage.

               (5)

               Odluka ESB/2004/11 (6) donesena je radi utvrđivanja uvjeta na temelju kojih se trebaju voditi unutarnje istrage u ESB-u prema Uredbi (EZ) br. 1073/1999 Europskog parlamenta i Vijeća (7). Kako bi se uzela u obzir činjenica da je Uredba (EZ) br. 1073/1999 stavljena izvan snage i zamijenjena Uredbom (EU, Euratom) br. 883/2013 i da su od donošenja Odluke ESB/2004/11 osnovana nova tijela ESB-a, potrebno je preispitati postojeći pravni okvir.

               (6)

               Uredbom Vijeća (EU) br. 1024/2013 (8) osnovan je Nadzorni odbor kao unutarnje tijelo ESB-a za planiranje i izvršavanje posebnih zadaća koje se odnose na politike povezane s bonitetnim nadzorom kreditnih institucija dodijeljenih ESB-u. Na temelju članka 24. stavka 1. i članka 25. stavka 5. Uredbe (EU) br. 1024/2013, ESB je uspostavio Administrativni odbor za preispitivanja (9) i Odbor za posredovanje (10). Nadalje, na temelju članka 3. stavka 1. i članka 143. stavka 1. Uredbe br. 486/2014 Europske središnje banke (ESB/2014/17) (11), ESB je uspostavio zajedničke nadzorne timove za nadzor svih značajnih nadziranih subjekata ili značajnih nadziranih grupa i timova za nadzor na licu mjesta. Slijedom toga, na temelju članaka 9.a i 9.b, Poslovnika Europske središnje banke (12), ESB je osnovao Odbor za etiku (13) i Odbor za reviziju.

               (7)

               Ova bi se odluka trebala primjenjivati na članove zajedničkih nadzornih timova i timova za nadzor na licu mjesta na koje se na primjenjuju uvjeti zaposlenja ESB-a Članovi osoblja nacionalnih nadležnih tijela koji su članovi zajedničkih nadzornih timova i timova za nadzor na licu mjesta su pod kontrolom ESB-a u odnosu na pitanja povezana s njihovim radom u pogledu zadaća dodijeljenih ESB-u na temelju Uredbe (EU) br. 1024/2013. Članak 6. stavak 1. Uredbe (EU) br. 1024/2013 propisuje da je ESB odgovoran za učinkovito i dosljedno funkcioniranje jedinstvenog nadzornog mehanizma (SSM). Članak 6. stavak 1. i članak 146. stavak 1. Uredbe (EU) br. 468/2014 (ESB/2014/17) propisuje da članovi zajedničkih nadzornih timova i timova za nadzor na licu mjesta moraju postupati u skladu s uputama odgovarajućeg koordinatora tima. Ove odredbe su utemeljene na članku 6. stavku 7. Uredbe (EU) br. 1024/2013 kojim se zahtijeva da ESB donese okvir za organizaciju praktičnih aranžmana za provedbu suradnje unutar SSM-a.

               (8)

               Pri donošenju ove odluke ESB je obvezan opravdati sva ograničenja unutarnjih istraga koja utječu na posebne zadaće i dužnosti povjerene ESB-u na temelju članaka 127. i 128. Ugovora i Uredbom (EU) br. 1024/2013. Takva ograničenja trebaju osigurati povjerljivost koja je potrebna za određene informacije ESB-a i provesti namjeru zakonodavca da jača borbu protiv prijevara. Osim što ima te posebne zadaće i dužnosti, ESB treba, također u smislu ove Odluke, smatrati javnim subjektom sličnim ostalim institucijama i tijelima Unije.

               (9)

               U iznimnim slučajevima, kolanje nekih povjerljivih informacija izvan ESB-a, a koje ESB posjeduje za izvršenje svojih zadaća, moglo bi ozbiljno potkopati funkcioniranje ESB-a. U takvim slučajevima, odluku kojom se Uredu omogućuje pristup informacijama ili prenošenje informacija Uredu, trebao bi donijeti Izvršni odbor. U područjima kao što su odluke monetarne politike ili operacije povezane s upravljanjem deviznim pričuvama i intervencijama na deviznom tržištu, pristup se omogućuje informacijama starijim od godinu dana. Ograničenja u drugim područjima, primjerice u odnosu na informacije koje odnose na zadaće dodijeljene ESB-u Uredbom (EU) br. 1024/2013, podatke koje je ESB primio od nacionalnih nadležnih tijela glede stabilnosti financijskog sustava ili pojedinih kreditnih institucija te informacije koje se odnose na zaštitna obilježja i tehničke specifikacije euronovčanica, ne bi trebale biti ograničene na određena razdoblja. Iako bi ova odluka trebala ograničiti područje primjene informacija čije bi kolanje izvan ESB-a moglo ozbiljno potkopati funkcioniranje ESB-a, na određena područja aktivnosti, potrebno je osigurati mogućnost prilagođavanja odluke svim nepredviđenim događajima kako bi se osiguralo da ESB nastavi ispunjavati zadaće koje su mu dodijeljene Ugovorom.

               (10)

               Ova bi odluka trebala uzeti u obzir da članovi Upravnog vijeća i Općeg vijeća ESB-a koji također nisu članovi Izvršnog odbora ESB-a izvršavaju nacionalne funkcije pored svojih funkcija unutar Europskog sustava središnjih banaka i da članovi Nadzornog odbora ESB-a, Odbora za posredovanje ESB-a, članovi zajedničkih nadzornih timova i timova za nadzor na licu mjesta koji su predstavnici nacionalnih nadležnih tijela država članica sudionica, također izvršavaju nacionalne funkcije pored svojih zadaća u na temelju Uredbe (EU) br. 1024/2013. Izvršavanje nacionalnih funkcija pitanje je nacionalnog prava koje je izvan područja primjene unutarnjih istraga Ureda. Ova bi se odluka stoga trebala primjenjivati na profesionalne aktivnosti koje su te osobe poduzele u svojstvu članova Upravnog vijeća ESB-a, Općeg vijeća ESB-a, Nadzornog odbora ESB-a, Odbora za posredovanje ESB-a, članova zajedničkih nadzornih timova i timova za nadzor na licu mjesta.

               (11)

               Ova bi odluka također trebala uzeti u obzir da vanjski članovi Administrativnog odbora za preispitivanja ESB-a, Odbora za reviziju ESB-a i Odbora za etiku ESB-a mogu izvršavati druge funkcije pored svojih ovlaštenja. Izvršavanje tih funkcija je izvan područja primjene unutarnjih istraga Ureda. Stoga bi se ova Odluka trebala primjenjivati samo na profesionalne aktivnosti koje su te osobe poduzele u svojstvu članova Administrativnog odbora za preispitivanja ESB-a, Odbora za reviziju ESB-a i Odbora za etiku ESB-a.

               (12)

               Članak 37. stavak 1. Statuta Europskog sustava središnjih banaka i Europske središnje banke (dalje u tekstu „Statut ESSB-a”) propisuje da članovi upravnih tijela i osoblje ESB-a ne smiju, čak ni nakon prestanka njihove dužnosti, otkrivati one podatke koji su obuhvaćeni obvezom čuvanja poslovne tajne. Članak 27. stavak 1. Uredbe (EU) br. 1024/2013 propisuje da za članove Nadzornog odbora, osoblje ESB-a i osoblje koje su uputile države članice sudionice, a koji provode nadzorne zadatke, čak i nakon što prestanu obavljati svoje dužnosti, vrijedi obveza čuvanja poslovne tajne. Članak 22. stavak 1. Odluke ESB/2014/16 odnosno članak 2. stavak 4. Odluke (EU) 2015/433 (ESB/2014/59) propisuju isto za članove Administrativnog odbora za preispitivanja ESB-a i njihove zamjenike te za članove Odbora za etiku ESB-a. Stavak 6. Mandata Odbora za reviziju (14) propisuje da članovi Odbora za reviziju ne smiju trećim osobama ili tijelima izvan ESB-a/Eurosustava otkrivati nikakve povjerljive informacije koje saznaju za vrijeme obavljanja svojih dužnosti. Na temelju članka 10. Uredbe (EU, Euratom) br. 883/2013 na Ured i njegove zaposlenike primjenjuju se isti uvjeti povjerljivosti i čuvanja poslovne tajne koji se primjenjuju na osoblje ESB-a na temelju Statuta ESSB-a i Uvjeta zapošljavanja ESB-a.

               (13)

               Na temelju članka 7. stavak 3. Uredbe(EU, Euratom) br. 883/2013 nacionalna nadležna tijela, u skladu s nacionalnim propisima, pružaju potrebnu pomoć kojom omogućuju osoblju Ureda djelotvorno izvršenje njegovih zadaća. Vlada Savezne Republike Njemačke i ESB potpisnici su Sporazuma o sjedištu Europske središnje banke od 18. rujna 1998. (15), kojim se provodi Protokol br. 7 o povlasticama i imunitetima Europske Unije u vezi s ESB-om i koji sadržava odredbe o nepovredivosti prostorija, arhiva i obavijesti ESB-a te o diplomatskim povlasticama i imunitetima članova Izvršnog odbora ESB-a.

               (14)

               Budući da je Uredba (EZ) br. 1073/1999 zamijenjena Uredbom (EU. Euratom) br. 883/2013 te imajući u vidu značajan broj potrebnih izmjena, Odluku ESB/2004/11 potrebno je staviti izvan snage i zamijeniti ovom odlukom,

         DONIJELO JE OVU ODLUKU
   Članak 1.
   Opseg primjene
   Ova se Odluka primjenjuje:

               —

               na članove Upravnog i Općeg vijeća ESB-a u pitanjima koja se odnose na njihovu funkciju članova navedenih tijela ESB-a nadležnih za odlučivanje,

               —

               na članove Izvršnog odbora ESB-a,

               —

               na članove Nadzornog odbora ESB-a u pitanjima koja se odnose na njihovu funkciju članova navedenog tijela,

               —

               na članove Administrativnog odbora za preispitivanje ESB-a u pitanjima koja se odnose na njihovu funkciju članova navedenog tijela,

               —

               na članove Odbora za posredovanje ESB-a u pitanjima koja se odnose na njihovu funkciju članova navedenog tijela,

               —

               na članove Obora za reviziju ESB-a u pitanjima koja se odnose na njihovu funkciju članova navedenog tijela,

               —

               na članove Odbora za etiku ESB-a u pitanjima koja se odnose na njihovu funkciju članova navedenog tijela,

               —

               na članove upravnih tijela i sve članove osoblja nacionalnih središnjih banaka ili nacionalnih nadležnih tijela koji sudjeluju na sastancima Upravnog i Općeg vijeća ESB-a kao zamjenici i/ili osobe u pratnji u pitanjima koja se odnose na tu funkciju,

         (dalje u tekstu zajedno se nazivaju „sudionici u tijelima nadležnim za odlučivanje”) i

               —

               na stalne ili privremene članove osoblja ESB-a na koje se primjenjuju Uvjeti zaposlenja ESB-a,

               —

               na osobe koje rade za ESB, osim onih koje rade na temelju ugovora o radu, uključujući članove osoblja nacionalnih nadležnih tijela koji su članovi zajedničkih nadzornih timova i timova za nadzor na licu mjesta u pitanjima koja se odnose na njihov rad za ESB,

         (dalje u tekstu zajedno se nazivaju „odgovarajuće osobe”).
   Članak 2.
   Obveza suradnje s Uredom
   Ne dovodeći u pitanje odgovarajuće odredbe Ugovora, Protokola br. 7 o povlasticama i imunitetima Europske Unije, Statuta ESSB-a i Pravilnika o osoblju, u cijelosti poštujući ljudska prava, temeljne slobode i opća načela zajednička državama članicama te pridržavajući se postupaka koji su utvrđeni u Uredbi (EU, Euratom) br. 883/2013 i pravila iz ove Odluke, sudionici u tijelima ESB-a nadležnim za odlučivanje i zaposlenici ESB-a u potpunosti surađuju s predstavnicima Ureda koji provode unutarnju istragu te im pružaju svaku pomoć koja je potrebna za istragu.
   Članak 3.
   Obveza prijavljivanja informacija o nezakonitoj aktivnosti
   1.   Odgovarajuće osobe koje imaju saznanja o informacijama koji izazivaju sumnju glede postojanja mogućih slučajeva prijevare, korupcije ili neke druge nezakonite aktivnosti koje štete financijskim interesima Unije, te informacije bez odgađanja dostavljaju direktoru Uprave za unutarnju reviziju, višem rukovoditelju zaduženom za njihovo područje poslovanja ili članu Izvršnog odbora koji je prvenstveno odgovoran za njihovo područje poslovanja. Potonje osobe bez odgađanja prosljeđuju informacije glavnom direktoru glavne uprave Tajništvo. Odgovarajuće osobe ne smiju biti izložene nejednakom ili diskriminirajućem postupanju zbog dostave informacija iz ovog članka.
   2.   Sudionici u tijelima nadležnim za odlučivanje koji imaju saznanja o dokazima iz stavka 1. obavješćuju glavnog direktora glavne uprave Tajništvo ili predsjednika.
   3.   Kada glavni direktor glavne uprave Tajništvo ili, prema potrebi, predsjednik prime dokaze u skladu sa stavkom 1. ili 2., prosljeđuju ih Uredu bez odgađanja pridržavajući se članka 4. ove Odluke te obavješćuju Upravu za unutarnju reviziju i, prema potrebi, predsjednika.
   4.   Kada sudionik u tijelima nadležnim za odlučivanje raspolaže konkretnim dokazom koji potkrepljuje sumnju glede postojanja slučaja prijevare ili korupcije ili neke druge nezakonite aktivnosti u smislu stavka 1., a istodobno opravdano smatra da bi postupak predviđen u gore navedenim stavcima u tom konkretnom slučaju spriječio pravilno prijavljivanje takvog dokaza Uredu, on te podatke smije prijaviti izravno Uredu ne pridržavajući se članka 4.
   Članak 4.
   Suradnja s Uredom u odnosu na osjetljive informacije
   1.   U iznimnim slučajevima, u kojima bi kolanje određenih informacija izvan ESB-a moglo ozbiljno potkopati funkcioniranje ESB-a, Izvršni odbor odlučuje hoće li Uredu omogućiti pristup takvim informacijama ili mu proslijediti takve informacije. To se primjenjuje na: informacije koje se odnose na odluke monetarne politike ili operacije povezane s upravljanjem deviznim pričuvama i intervencijama na deviznom tržištu, pod uvjetom da su te informacije stare manje od godinu dana; na informacije koje odnose na zadaće dodijeljene ESB-u Uredbom (EU) br. 1024/2013; podatke koje je ESB primio od nacionalnih nadležnih tijela glede stabilnosti financijskog sustava ili pojedinih kreditnih institucija; te na informacije koje se odnose na zaštitna obilježja i tehničke specifikacije euronovčanica.
   2.   Sve takve odluke Izvršnog odbora uzimaju u obzir sve bitne aspekte, kao što su stupanj osjetljivosti informacija koje Ured treba za istragu, njihova važnost za istragu i ozbiljnost sumnje koju su Ured, sudionik u tijelima nadležnim za odlučivanje ili odgovarajuća osoba predstavili predsjedniku te stupanj rizika za buduće funkcioniranje ESB-a. Ako se pristup ne omogući, odluka se mora obrazložiti. S obzirom na podatke koje ESB dobiva o stabilnosti financijskog sustava ili pojedinih kreditnih institucija, Izvršni odbor može odlučiti da neće odobriti pristup Uredu, osim ako odgovarajuće nacionalno nadležno tijelo smatra da bi otkrivanje dotičnih informacija ugrozilo stabilnost financijskog sustava ili pojedine kreditne institucije.
   3.   U vrlo iznimnim slučajevima koji se odnose na informacije povezane s određenim područjem aktivnosti ESB-a, a koje su jednako osjetljive kao kategorije informacija iz stavka 1., Izvršni odbor može donijeti privremenu odluku da se Uredu ne omogući pristup takvim informacijama. Stavak 2. se odnosi na te odluke, koje su valjane najviše šest mjeseci. Nakon toga, Uredu se omogućuje pristup dotičnim informacijama, osim ako Upravno vijeće u međuvremenu izmijeni ovu Odluku, na način da kategoriju dotičnih informacija doda kategorijama iz stavka 1.
   Članak 5.
   Pomoć ESB-a u unutarnjim istragama
   1.   Pri pokretanju unutarnje istrage ESB-a, rukovoditelj zadužen za sigurnost ESB-a omogućuje agentima Ureda pristup prostorijama ESB-a nakon predočenja pisanog ovlaštenja izdanog od strane glavnog direktora Ureda u kojem se navodi sljedeće:

               (a)

               identitet agenata i naziv radnog mjesta u uredu;

               (b)

               predmet i svrha istrage;

               (c)

               pravna osnova za vođenje istrage i istražne ovlasti koje proizlaze iz tih pravnih osnova.

         O tome se odmah obavješćuju predsjednik, potpredsjednik i direktor Uprave za unutarnju reviziju.
   2.   Uprava za unutarnju reviziju pomaže Uredu pri praktičnoj organizaciji istraga.
   3.   Sudionici u tijelima nadležnim za odlučivanje i odgovarajuće osobe dostavljaju sve tražene informacije agentima Ureda koji vode istragu, osim ako bi tražene informacije mogle biti osjetljive u smislu članka 4., a u tom slučaju Izvršni odbor donosi odluku o tome hoće li informacije biti dostavljene. Uprava za unutarnju reviziju evidentira sve dostavljene informacije.
   Članak 6.
   Obavješćivanje zainteresiranih stranaka
   1.   Kada se pojavi mogućnost da je sudionik u tijelima nadležnim za odlučivanje ili sudionik u drugim tijelima, ili odgovarajuća osoba upletena u prijevaru, korupciju ili bilo koju drugu nezakonitu aktivnost u smislu članka 3. stavka 1., zainteresirana strana hitno se obavješćuje ako to ne šteti istrazi (16). U svakom slučaju, nakon završetka istrage ne smiju se donositi zaključci u kojima se navodi ime zaposlenika ESB-a ili sudionika u tijelima nadležnim za odlučivanje, a da se zainteresiranoj strani ne omogući iskazivanje njezinih stavova o svim činjenicama koje se odnose na nju, uključujući dokaze koji je terete. Zainteresirane strane imaju pravo na šutnju, na nedavanje iskaza protiv sebe te imaju pravo zatražiti osobnu pravnu pomoć.
   2.   U slučajevima u kojima je za potrebe istrage nužno potpuno čuvanje tajnosti i/ili primjena istražnih postupaka koji potpadaju pod ovlast nacionalnih pravosudnih tijela, ispunjavanje obveze pozivanja zaposlenika ESB-a ili sudionika u tijelu nadležnom za odlučivanje na iskazivanje svojih stavova može se u dogovoru s predsjednikom ili potpredsjednikom odgoditi na ograničeno razdoblje.
   Članak 7.
   Informacija o zatvaranju istrage bez poduzimanja daljnjih mjera
   Ako nakon unutarnje istrage nije moguće pokrenuti postupak protiv sudionika u tijelu nadležnom za odlučivanje ili sudionika u drugim tijelima koji su bili predmet istrage, odlukom direktora Ureda unutarnja se istraga zatvara bez poduzimanja daljnjih mjera, a direktor Ureda obavješćuje o tome u pisanom obliku odgovarajuću osobu ili sudionika u tijelima nadležnim za odlučivanje ili sudionika u drugim tijelima.
   Članak 8.
   Ukidanje imuniteta
   Svaki zahtjev nacionalnoga policijskog ili pravosudnog tijela u vezi s ukidanjem imuniteta glede sudskog postupka sudioniku u tijelima za odlučivanje i sudionika u drugim tijelima ili odgovarajućoj osobi u mogućim slučajevima prijevare, korupcije i bilo kojeg drugog nezakonitog djelovanja koje utječe na financijske interese Unije, dostavlja se glavnom direktoru Ureda na mišljenje. Upravno vijeće odlučuje o svakom bitnom ukidanju u pogledu sudionika u tijelima za odlučivanje i drugim tijelima, a Izvršni odbor odlučuje o svakom bitnom ukidanju u pogledu odgovarajućih osoba.
   Članak 9.
   Stupanje na snagu i stavljanje izvan snage
   1.   Ova Odluka stupa na snagu dvadesetog dana od dana objave u Službenom listu Europske unije.
   2.   Odluka ESB/2004/11 stavlja se izvan snage s učinkom od dvadesetog dana od dana objave ove Odluke u Službenom listu Europske unije.
   3.   Upućivanja na Odluku ESB/2004/11 smatraju se upućivanjima na ovu Odluku.

      Sastavljeno u Frankfurtu na Majni 4. ožujka 2016.

            Predsjednik ESB-a

         Mario DRAGHI

      (1)  (SL L 248, 18.9.2013., str. 1.).

      (2)  Kodeks ponašanja članova Upravnog vijeća Europske središnje banke (SL C 123, 24.5.2002., str. 9.).

      (3)  Dopunski kodeks etičkih kriterija za članove Izvršnog odbora Europske središnje banke (u skladu s člankom 11. stavkom 3. Poslovnika Europske središnje banke) (SL C 104, 23.4.2010., str. 8.).

      (4)  Kodeks ponašanja članova Nadzornog odbora Europske središnje banke (SL C 93, 20.3.2015., str. 2.).

      (5)  Komisija Europskih zajednica protiv Europske središnje banke C-11/00, ECLI: EUC:2003:395.

      (6)  Odluka ESB/2004/11 od 3. lipnja 2004. o odredbama i uvjetima za istrage Europskog ureda za borbu protiv prijevara Europske središnje banke u području sprečavanja prijevara, korupcije i svih drugih nezakonitih aktivnosti koja štete financijskim interesima Europskih zajednica te o izmjeni Uvjeta zaposlenja za osoblje Europske središnje banke (SL L 230, 30.6.2004., str. 56.).

      (7)  Uredba (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (SL L 136, 31.5.1999., str. 1.)

      (8)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

      (9)  Odluka ESB/2014/16 od 14. travnja 2014. o osnivanju Administrativnog odbora za preispitivanja i njegovih pravila postupanja (SL L 175, 14.6.2014., str. 47.).

      (10)  Uredba (EU) br. 673/2014 Europske središnje banke od 2. lipnja 2014. o osnivanju Odbora za posredovanje i o njegovom poslovniku (ESB/2014/26) (SL L 179, 19.6.2014., str. 72.).

      (11)  Uredba (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (SL L 141, 14.5.2014., str. 1.).

      (12)  Odluka ESB/2004/2 od 19. veljače 2004. o donošenju Poslovnika Europske središnje banke (SL L 80, 18.3.2004., str. 33.).

      (13)  Uredba (EU) 2015/433 Europske središnje banke od 17. prosinca 2014. o osnivanju Odbora za etiku i o njegovom poslovniku (ESB/2014/59) (SL L 70, 14.3.2015., str. 58.).

      (14)  Dostupno na internetskoj stranici ESB-a: www.ecb.europa.eu.

      (15)  Savezni službeni list (Bundesgesetzblatt) br. 45, 1998. od 27.10.1998. i br. 12, 1999. od 6.5.1999.

      (16)  Članak 20. Uredbe (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.) primjenjuje se na sva ograničenja o informacijama koje se daju subjektima podataka u slučaju obrade podataka.